***Zhulin yeshi*** (kin. 株林野史), kineski erotski roman autora pod pseudonimom Chi Daoren, objavljen između 1610. i 1620. Radnja je smještena u 7. stoljeću pne. i prati mladu ženu i njezine seksualne bijegove.

Kontekst
--------

Naslov knjige možemo prevesti nao „Neslužbena pripovijest bambusovog gaja" i napisana je narodnim (nižim) kineskim jezikom tog vremena. Kako bi stabilizirali političku moć i kontrolirali kulturu, vladari dinastije Qing popisivali su razne zabranjene knjige, među kojima su ukazali i „Neslužbenu pripovijest". Iako je bila zabranjena, roman je bio jako cijenjen od čitateljstva. Pored erotične tematike, knjiga ima moralističku i političku poruku prema kojoj su žene katastrofa a korupcija će uništiti državu.

Radnja
------

Priča smještena oko 600. pne. tijekom razdoblja proljeća i jeseni, mlada i neudata dama po imenu Su'e (素娥) sanja o tome da je taoistički mudrac Hua Yue (華月) pouči umijeću vođenja ljubavi: prvo koristeći svoju novootkrivenu seksualnu moć da postigne vječnu mladost, zatim zavodeći više muškaraca, sve dok je ne zaustavi njezin taoistički učitelj i suparnik koji postaje njezin ljubavnik i pridružuje joj se u njezinoj potrazi za besmrtnošću.

Historija objavljivanja
-----------------------

Roman se sastoji od šesnaest poglavlja i dvadeset i jedne pjesme, *Zhulin yeshi* napisao je u kasnoj dinastiji Ming anonimni pisac pod pseudonimom Chi Daoren (痴道人), preveden na engleski jezik pod naslovima *Zanešeni moralist* ili *Čovjek lude osobine*. Roman je objavljen u Suđoū i vjerojatno je imao prvo tiskanje negdje između 1610. i 1620, iako ga je vlada Qing kasnije zabranila.

Inspiracija
-----------

Kineska erotska ilustracija iz kasnog Ming razdoblja
Naslov romana izveden je iz pjesme „*Zhulin*" (株林 „šuma drveća") prikupljene u klasiku kineske književnosti poznatog kao „Knjiga pjesama" (诗经). Prema kritičaru Kong Yingda (6. vijek) u *Mao Shi zhengyi* (毛詩正義), ta pjesma je napisana kako bi ukorila gospodara Linga? od Chena (陳靈公) zbog njegovog nedopuštenog seksualnog odnosa sa fatalnom ženom i plemkinjom Xia Ji (夏姬), čija je „destruktivna ljepota (...) skoro prouzročila kolaps države Chen" i „koju se tradicionalno uvrštava među najzločestije žene kineske antike". U *Zhulin yeshi*, glavna junakinja se temelji na Xia Ji, iako se ona naziva Su'e, što je pak očita referenca na „iznimno rijedak" ilustrirani erotski roman pod naslovom *Su'e pian* (素娥篇), objavljen oko 1610.

Postoje brojne priče koje se tiču ​​„žene koja prvo postiže vječnu mladost, a zatim transcendenciju kroz ezoterične seksualne prakse sa više partnera" i koje prethode *Zhulin yeshiju*. Na primjer, u *Liexian Zhuanu* (列仙傳) junakinju po imenu Nü Wan (女丸) vodi misteriozni učitelj seksa. Isto tako, u tekstu iz dinastije Han *Yufang mijue* (玉房秘訣) ili „Tajne upute iz Kuće od žada", taoistička ljubavnica Xiwangmu (西王母) opisana je kao uključena u „seksualni vampirizam".

Kroz roman, autor adaptira seksualno eksplicitne scene iz nekoliko drugih izvora. Na primjer, scena u kojoj je junakinja napuštena u jadnom stanju u državi Chu zajedno sa svojim posinkom, je komad preuzet ravno iz *Wushan yanshi* (巫山豔史) ili „Romantične pripovijesti sa planine Wu". *Zhulin yeshi* također predstavlja „krajnje zbunjenu" raspravu o seksualnim igračkama: jedan dildo se, na primjer, pretvara u burmansko zvono bez ikakvog objašnjenja, za što sinolog Olivia Milburn sugerira da bi moglo biti posljedica „iskrivljene interpolacije iz nekog nepoznatog izvora".

Književni značaj i recepcija
----------------------------

*Zhulin yeshi* poznat je po svojim „bogatim opisima seksualnog života", kako heteroseksualnog tako i homoseksualnog. Olivia Milburn piše da su ženske protagonistice romana „u zapanjujućem kontrastu sa onima opisanim u drugim suvremenim erotskim romanima iz dinastije Ming". Ona također hvali autora *Zhulin yeshija* zbog njihove „pažljive erudicije" i pedantne „historijske pozadine i karakterizacije".

Povezano
--------

* Kineska književnost

Bilješke
--------

1. ↑  *Infatuated Moralist*
2. ↑  *Man of the Crazy Way*

Izvori
------

1. 1 2 3 4 5  Milburn 2017: str. 10
2. 1 2  Mair 2010: str. 665
3. 1 2  Milburn 2017: str. 1
4. 1 2  Milburn 2017: str. 11
5. 1 2 3 4  Milburn 2017: str. 9
6. ↑  Milburn 2017: str. 7
7. 1 2  Milburn 2017: str. 8
8. ↑  Milburn 2017: str. 1–3
9. ↑  Milburn 2017: str. 13
10. ↑  Milburn 2017: str. 14
11. ↑  Hu 2013: str. 312
12. ↑  Vitiello 2011: str. 23
13. ↑  Milburn 2017: str. 18
14. ↑  Milburn 2017: str. 12

Bibliografija
-------------

* Hu, Fuchen (2013). *General Theory of Taoism*. Paths International Limited. ISBN 9781844640959.
* Mair, Victor H. (2010). *The Columbia History of Chinese Literature*. Columbia University Press. ISBN 9780231528511.
* Milburn, Olivia (2017). „The Legend of Lady Xia Ji: Two Late Ming Dynasty Portrayals of an Ancient Chinese "Femme Fatale"". *Chinese Literature: Essays, Articles, Reviews* **39**: 1–25. JSTOR 45014208.
* Schonebaum, Andrew (2016). *Novel Medicine: Healing, Literature, and Popular Knowledge in Early Modern China*. University of Washington Press. ISBN 9780295806327.
* Vitiello, Giovanni (2011). *The Libertine's Friend: Homosexuality and Masculinity in Late Imperial China*. University of Chicago Press. ISBN 9780226857923.